**ΙΑΝΟΥΑΡΙΟΣ 10!!**

**ΜΝΗΜΗ ΤΟΥ ΟΣΙΟΥ ΠΑΤΡΟΣ ΗΜΩΝ ΑΝΤΙΠΑ ΤΟΥ ΑΘΩΝΙΤΟΥ, ΤΟΥ ΜΟΛΔΑΒΟΥ**

**ΑΚΟΛΟΥΘΙΑ**

**(Χ. Μ. Μπούσια· έκδοσις Ιβηρίτικου Κελλίου Αγίας Άννης Καρυών.)**

**ΜΙΚΡΟΣ ΕΣΠΕΡΙΝΟΣ**

Μετά τον Προοιμιακόν, εις το· Κύριε εκέκραξα, ιστώμεν στίχους δ , και ψάλλομεν τα εξής Προσόμοια.

**Ήχος δ . Ως γενναίον εν Μάρτυσι.**

Προσευχής ενδιαίτημα, ταπεινώσεως σκήνωμα, νήψεως ανάκτορον παμφαέστατον, σκληραγωγίας οσφράδιον, και πάντιμον σέμνωμα, αγωγής μοναδικής, κατηγλάϊσας Άθωνα, σοις παλαίσμασι, και αγώσιν Αντίπα νυχθημέροις, όθεν μνήμην σου την θείαν, και πανσεβάσμιον σέβομεν.

Αρετής οικητήριον, και σοφίας κειμήλιον, θεαυγές Αντίπα της Θεομήτορος, λειμώνα τον εν τω Άθωνι, λαμπρώς κατεκόσμησας, εν εσχάτοις τοις καιροίς, μαργαρίταις αόκνου σου, ενασκήσεως, και σαπφείροις συντόνων σου καμάτων, δι’ ων ήρθης προς σκηνώσεις,

της αιωνίου λαμπρότητος.

Ανευρών το εκτύπωμα, της σεμνής Θεομήτορος, εν τω ερμαρίω Αντίπα ένδοξε, των ερειπίων καλύβης σου, ανεύρες πολύτιμον, όλβον μάκαρ ασκητά, όπερ πίστει εφύλαττες, άχρι τέλους σου, προς ενίσχυσιν θείου σου αγώνος, και αγιασμόν και ρώσιν, των ευλαβώς προσιόντων σοι.

Μολδαβία σεμνύνεται, τοις οσίοις σπαργάνοις σου, όρος το του Άθωνος τη ασκήσει σου, και Βαλαάμ σκήτη Άγιε, Αντιπα μακάριε, ση οσία τελευτή, και τη θήκη λειψάνων σου, θαυματόβρυτε, βλυστανούση ιάματα παντοία, τοις αυτήν ασπαζομένοις, πανευλαβώς ενθεώτατε.

**Δόξα. Ήχος πλ. δ .**

Τον διακριτικόν πατέρα, κατορθώσαντα έχειν αγαθούς λογισμούς μόνον δια συντόνου ασκήσεως και νήψεως, Αντίπαν τον Αθωνίτην, εγκωμιάσωμεν και εν αγαλλιάσει αυτώ βοήσωμεν· ο εαυτόν καθάρας ρύπου πάσης ενύλου σχέσεως και προς τα άϋλα το πνεύμα πτερώσας, ο εις εαυτόν αυστηρός και επιεικής τοις πλησίον, ιλέωσαι

ημίν τοις τιμώσί σε Χριστόν, τον πανευΐλατον Θεάνθρωπον.

**Και νυν. Της εορτής.**

Κύριε, πληρώσαι βουλόμενος, α ώρισας απ᾽ αιώνος, από πάσης της κτίσεως, λειτουργούς του μυστηρίου σου έλαβες, εκ των Αγγέλων τον Γαβριήλ, εκ των ανθρώπων την Παρθένον, εκ των ουρανών τον Αστέρα, και εκ των υδάτων τον Ιορδάνην, εν ω το ανόμημα του κόσμου εξείληψας, Σωτήρ ημών δόξα σοι.

**Εις τον Στίχον. Ήχος β . Οίκος του Εφραθά.**

Χαίροις ο οικιστής, ερήμου όρους Άθω, Μονής του Εσφιγμένου, και Σκήτεως Προδρόμου, Αντίπα ο ισάγγελος.

**Στ.:** Τίμιος εναντίον Κυρίου ο θάνατος του Οσίου Αυτού.

Χαίροις ο εκ παιδός, Χριστώ ηκολουθήσας, και Τούτω σοις αγώσι, σαφώς ευαρεστήσας, Αντίπα τρισμακάριστε.

**Στ.:** Μακάριος ανήρ ο φοβούμενος τον Κύριον.

Χαίρε του Βαλαάμ, ο αγιάσας σκήτη, ασκητικών ιδρώτων, ρανίσί σου Αντίπα, ηγιασμένε Όσιε.

**Δόξα. Τριαδικόν.**

Δόξα Σοι ο Θεός, Τριας υπεραγία, Αντίπαν ο ισχύσας, καταβαλείν ασκήσει, εχθρόν τον πολυμήχανον.

**Και νυν. Θεοτοκίον.**

Μήτερ του Λυτρωτού, την χαριτόβρυτόν σου, μορφήν εν ερμαρίω, α’νεύρεν ερειπίων, Αντίπας ο θεόσοφος.

**Νυν απολύεις. Τρισάγιον.**

**Απολυτίκιον. Ήχος πλ. α . Τον συνάναρχον Λόγον.**

Νεαυγών θεοφόρων πατέρων σέμνωμα, της Μολδαβίας φωστήρα, Αγίου Όρους πυρσόν, και πυρφόροιν Βαλαάμ φανόν της σκήτεως, θείον Αντίπαν ευλαβώς, καταστέψωμεν ωδαίς, ως λύχνον αδύτου φέγγους, βοώντες· σκέδασον ζόφον, παθών ημών θερμαίς πρεσβείαις σου.

**Δόξα. Και νυν. Της εορτής. Ήχος α .**

Εν Ιορδάνη βαπτιζομένου σου Κύριε, η της Τριάδος εφανερώθη προσκύνησις· του γαρ Γεννήτορος η φωνή προσεμαρτύρει σοι, αγαπητόν σε Υιόν ονομάζουσα· και το Πνεύμα εν είδει περιστεράς, εβεβαίου του λόγου το ασφαλές. Ο επιφανείς Χριστέ ο Θεός,

και τον κόσμον φωτίσας δόξα σοι.

**Απόλυσις.**

**ΜΕΓΑΣ ΕΣΠΕΡΙΝΟΣ**

Ευλογήσαντος του ιερέως, ο Προοιμιακός και το· Μακάριος ανήρ. Εις δε το· Κύριε εκέκραξα, ιστώμεν στίχους στ , και ψάλλομεν τα εξής

**Προσόμοια. Ήχος α .**

**Πανεύφημοι Μάρτυρες**.

Αντίπα σεμνότης ασκητών, νυχθημέροις πόνοις σου, σκληραγωγία σαρκίου σου, νηστεία δάκρυσι, ταπεινώσει άκρα, προσευχή και κλίσεσι, γονάτων χάριν Πνεύματος είλκυσας, σε αναδείξαντος, δωρημάτων θείων τέμενος, και χειμάρρουν, θαυμάτων αστείρευτον.

Αντίπα σεπτέ καταλαβών, όρος το του Άθωνος, αυτό κονίστραν ανέδειξας, των παλαισμάτων σου, και κατηξιώθης, ως βροτός ισάγγελος, επάθλων ουρανίων αοίδιμε, και αφθαρτότητος, τοις χοροίς συνεπαγάλλεσθαι, των Αγγέλων, Εδέμ εν τοις δώμασιν.

Αντίπα κοσμήτορ Μολδαβών, Βαλαάμ της σκήτεως, όλβε πολύτιμε πρόσδεξαι, ως ευαπόδεκτον, δώρον τόνδε ύμνον, ον σοι εξυφαίνομεν, προς αίνον των τιμίων αγώνων σου, και δόξαν Κτίσαντος, του ισχύσαντός σε φρύαγμα, επηρμένον, πατήσαι του όφεως.

Αντίπα της χάριτος κρουνέ, πάσι θείον έλεος, κιρνάς τοις σε μακαρίζουσι, του Παντοκράτορος, Ου τη σεπτή δυνάμει, ευσθενώς ετέλεσας, αγώνα τον καλλόν και πανίερον, θεομακάριστε, όθεν πόνους σου γεραίροντες, σου την μνήμην, τελούμεν γηθόμενοι.

Αντίπα νεόφωτε φωστήρ, του Χριστού της πίστεως, καταφωτίζεις τα πέρατα, σης αγαθότητος, διακρίσεώς σου, πάτερ προοράσεως, και νήψεως του κόσμου τα πέρατα, και την σκοτόμαιναν, απελαύνεις των τιμώντων σε, και ζητούντων, λιτάς τας αόκνους σου.

Αντίπα πατέρων καλλονή, νεαυγών του Άθωνος, δουλαγωγών το σαρκίον σου, εκ της νεότητος, πνεύμά σου το θείον, έτεινας προς Κύριον, τον πάσιν απονέμοντα στέφανον, αϊδιότητος, τοις Αυτού αρχάς φυλάττουσι, Διαθήκης, της Νέας μακάριε.

**Δόξα. Ήχος πλ. α .**

Τον αγαπήσαντα την πτωχείαν του Ιησού εκ νεότητος, και συλλέξαι ποθήσαντα αρετής πλούτον διανέμοντα, Αντίπαν τον πανιερώτατον, καταστέψωμεν άσμασιν· ούτος γαρ ακολουθών τοις βήμασι των πάλαι ασκητών της ερήμου, μέτοχος γέγονε των ακηράτων αγαθών του πόλου θεωθείς κατά μέθεξιν· και νυν ουρανοπολίτης πέλων και Χριστού ορών την λαμπρότητα παρρησίαν έχει πρεσβεύειν τω ευσπλάγχνω

Κυρίω υπέρ των ψυχών ημών.

**Και νυν. Της εορτής. Ήχος πλ. δ .**

Τον εκ Παρθένου Ήλιον, βλέπων ο εκ στείρας Λύχνος φαεινός, εν Ιορδάνη αιτούμενον Βάπτισμα, εν δειλία και χαρά, εβόα προς αυτόν· Συ με αγίασον Δέσποτα τη θεία Επιφανεία σου.

**Είσοδος. Φως ιλαρόν. Προκείμενον της ημέρας. Αναγνώσματα.**

**Σοφίας Σολομώντος το Ανάγνωσμα. (Κεφ. γ' 1)**

Δικαίων ψυχαί εν χειρί Θεού, και ου μη άψηται αυτών βάσανος. Έδοξαν εν οφθαλμοίς αφρόνων τεθνάναι, και ελογίσθη κάκωσις η έξοδος αυτών, και η αφ’ ημών πορεία σύντριμμα· οι δε εισιν εν ειρήνη. Και γαρ εν όψει ανθρώπων εάν κολασθώσιν, η ελπίς αυτών αθανασίας πλήρης. Και ολίγα παιδευθέντες, μεγάλα ευεργετηθήσονται· ότι ο Θεός επείρασεν αυτούς, και εύρεν αυτούς αξίους εαυτού. Ως χρυσόν εν χωνευτηρίω εδοκίμασεν αυτούς, και ως ολοκάρπωμα θυσίας προσεδέξατο αυτούς. Και εν καιρώ επισκοπής αυτών αναλάμψουσι, και ως σπινθήρες εν καλάμη διαδραμούνται. Κρινούσιν έθνη, και κρατήσουσι λαών, και βασιλεύσει αυτών Κύριος εις τους αιώνας. Οι πεποιθότες επ’ αυτόν, συνήσουσιν αλήθειαν, και οι πιστοί εν αγάπη προσμενούσιν αυτώ· ότι χάρις και έλεος εν τοις οσίοις αυτού και επισκοπή εν

τοις εκλεκτοίς αυτού.

**Σοφίας Σειράχ το Ανάγνωσμα (Κεφ. β , 1-11)**

Τέκνον, ει προσέρχη δουλεύειν Κυρίω Θεώ, ετοίμασον την ψυχήν σου εις πειρασμόν· εύθυνον την καρδίαν σου και καρτέρησον και μη σπεύσης εν καιρώ επαγωγής· κολλήθητι αυτώ και μη αποστής, ίνα αυξηθής επ’ εσχάτων σου. Παν ο εάν επαχθή σοι, δέξαι και εν αλλάγμασι ταπεινώσεώς σου μακροθύμησον· ότι εν πυρί δοκιμάζεται

χρυσός και άνθρωποι δεκτοί εν καμίνω ταπεινώσεως. Πίστευσον αυτώ και αντιλήψεταί σου· εύθυνον τας οδούς σου και έλπισον επ’ αυτόν. Οι φοβούμενοι τον Κύριον αναμέινατε το έλεος αυτού και μη εκκλίνητε, ίνα μη πέσητε. Οι φοβούμενοι Κύριον πιστεύσατε αυτώ και ου μη πταίση ο μισθός υμών. Οι φοβούμενοι Κύριον ελπίσατε εις αγαθά και εις ευφροσύνην αιώνος και ελέους. Εμβλέψατε εις αρχαίας γενεάς και ίδετε· τις ενεπίστευσε Κυρίω και κατησχύνθη; Η τις επεκαλέσατο αυτόν και

υπερείδεν αυτόν; Διότι οικτίρμων και ελεήμων ο Κύριος και αφίησιν αμαρτίας και σώζει εν καιρώ θλίψεως.

**Σοφίας Σολομώντος το Ανάγνωσμα (Κεφ. α , 1-10)**

Αγαπήσατε δικαιοσύνην, οι κρίνοντες την γην, φρονήσατε περί του Κυρίου εν ααγαθότητι και εν απλότητι καρδίας, ζητήσατε αυτόν· ότι ευρίσκεται τοις μη πειράζουσιν αυτόν, εμφανίζεται δε τοις μη απιστούσιν αυτώ. Σκολιοί γαρ λογισμοί χωρίζουσιν από Θεού, δοκιμαζομένη τε η δύναμις ελέγχει άφρονας. Ότι εις κακότεχνον

ψυχήν ουκ εισελέυσεται σοφία, ουδέ κατοικήσει εν σώματι καταχρέω αμαρτίας· άγιον γαρ πνεύμα παιδείας φεύξεται δόλον και απαναστήσεται από λογισμών ασυνέτων και ελεγχθήσεται επελθούσης αδικίας. Φιλάνθρωπον γαρ πνεύμα σοφίας και ουκ αθωώσει βλάσφημον από χειλέων αυτού· ότι των νεφρών αυτού μάρτυς ο Θεός και

της καρδίας αυτού επίσκοπος αληθής και της γλώσσης ακουστής· ότι πνεύμα Κυρίου πεπλήρωκε την οικουμένην και το συνέχον τα πάντα γνώσιν έχει φωνής. Δια τούτο φθεγγόμενος άδικα ουδείς μη παροδεύση αυτόν ελέγχουσα η δίκη. Εν γαρ διαβουλίοις ασεβούς εξέτασις έσται, λόγων δε αυτού ακοή προς Κύριον ήξει εις έλεγχον ανομημάτων αυτού· ότι ους ζηλώσεως ακροάται τα πάντα και θρους γογγυσμών

ουκ αποκρύπτεται.

**Λιτή. Ήχος α .**

Τον δι’ αγάπης και σεβασμού ελέγχοντα τους ανομούντας και αυτούς επιστρέφοντα προς την πιστήν τήρησιν του νόμου, ασκητήν της αγάπης, Αντίπαν, οι πιστοί ευφημήσωμεν κράζοντες· ο θεμέλιον εν βίω θεις τον Θεόν της αγάπης και επιποθών ωφελείν τους πλησίον ως και δια του σου παραδείγματος διδάσκειν τους σοι προσιόντας, συμπαθείας και αγάπης ημάς δείξον αρχέτυπα τους τιμώντας εν ύμνοις

την αεισέβαστον μνήμην σου.

**Ήχος β .**

Τον της προοράσεως κανόνα και διακρίσεως γνώμονα, τον αξιωθέντα προϊδείν το αυτού μακάριον τέλος, πνευματοφόρον ασκητήν τιμήσωμεν, Αντίπαν παναοίδιμον· ούτος γαρ εαυτόν καθάρας νάμασιν αειρρύτων δακρύων λευχειμονών εισήλθεν εις τα ουράνια σκηνώματα Αγίοις και Αγγέλοις συναγάλλεσθαι· Χριστού όθεν ορών την λαμπρότητα και παρρησίαν προς Αυτόν έχων μεγίστην ως ασκητής οσιώτατος αδιαλείπτως Αυτώ πρεσβεύει υπέρ των ψυχών ημών.

**Ήχος γ .**

Ανελθών τας βαθμίδας της του Θεού επιγνώσεως και θεώσεως δια συντόνου ασκήσεως και σαρκός κακοπαθείας κατηδάφισας την έπαρσιν του πονηρού πολεμήτορος, Αντίπα, πατέρων Αθωνιτών ακροθίνιον θεωθείς, ίθεν κατά μέθεξιν μη παύση πρεσβεύων τω αγαθοδώρω Κυρίω, τω μόνω ημάς σώζειν δυναμένω, υπέρ των ψυχών ημών.

**Ήχος δ .**

Τον γεωργήσαντα την έρημον του Άθωνος, το του Εσφιγμένου σεμνείον και την των Ρουμάνων σκήτην των ασκητικών αυτού κατορθωμάτων τοις ρεύμασιν, Αντίπαν τον θεοτίμητον υμνήσωμεν· ούτος γαρ οσίως πολιτευσάμενος και εν τη σκήτη του Βαλαάμ ηρέμως την ψυχήν παραδούς εις χείρας Θεού ζώντος απήλθε Χριστώ συνείναι

και πρεσβεύειν υπέρ των ψυχών ημών.

**Δόξα. Ο αυτός.**

Ως φωτός θείου έμπλεως και Πνεύματος Αγίου οικητήριον, σύνοικος της του Θεού σοφίας και σύναυλος της αρετής· γέγονας, φωτόλαμπρε ασκητά, τρισόλβιε Αντίπα, του Άθωνος· σκεδάσας γαρ την ζόφωσιν των προσκαίρων δια των μαρμαρυγών του εφετού της αΰλου μακαριότητος, τον Φωτοδότην θεάσασθαι ηξιώθης Κύριον, Ον ημίν

ιλέωσαι τοις ανυμνούσι την μνήμην σου.

**Και νυν. Της Εορτής.**

Δεύτε μιμησώμεθα τας φρονίμους Παρθένους, δεύτε υπαντήσωμεν τω φανέντι Δεσπότη, ότι προήλθεν ως νυμφίος προς τον Ιωάννην. Ο Ιορδάνης ιδών σε έπτηξε και έμεινεν. Ο Ιωάννης εβόα· Ου τολμώ κρατήσαι κορυφής αθανάτου. Το Πνεύμα κατήρχετο εν είδει περιστεράς, αγιάσαι τα ύδατα, και φωνή ουρανόθεν· Ούτός εστιν ο υιός μου, ο ελθών εις τον κόσμον, σώσαι γένος ανθρώπων· Κύριε δόξα σοι.

**Εις τον Στίχον. Ήχος πλ. α . Χαίροις ασκητικών.**

Χαίροις, της ησυχίας στρουθός, ο πήξας πόνων καλιάν εν τω Άθωνι, ασκήσεως ένθα Κτίστην, εδοξολόγεις λαμπρώς, ασκητά Αντίπα, ενθεώτατε, κιθάρα του Πνεύματος, μελουργέ και αρμόνον, χρηστοηθείας, και συνέσως όργανον, άρπα εύηχος, εν Χριστώ ταπεινώσεως, άμα ψυχής ψαλτήριον, κατηύφρανας άπαντας, τω μελωδία σου βίου, του θεαρέστου πανεύφημε, ο έχων την πράξιν, αληθώς εις θωρίας, σοφέ επίβασιν.

**Στ.:** Τίμιος εναντίον Κυρίου ο θάνατος του Οσίου Αυτού.

Χαίροις, διαγωγής ακραιφνούς, και ισαγγέλου ζηλωτής Πάτερ Όσιε, Αντίπα σημειοφόρε, ο εν εσχάτοις καιροίς, λάμψας σοις αγώσιν, εν τω Άθωνι, ως λύχνος νεόφωτος, αρετής ταπεινώσεως, σκληραγωγίας, προσευχής διακρίσεως, και συνέσεως, ασκητά θεοτίμητε, όθεν πιστών οι σύλλογοι, τελούντες την μνήμην σου, την ιεράν και φωσφόρον, δοξολογούμεν τον Κύριον, τον σε περατώσαι, ενισχύσαντα σον βίον,

τον αγγελότροπον.

**Στ.:** Μακάριος ανήρ ο φοβούμενος τον Κύριον.

Χαίροις, της Μολδαβίας αστήρ, Αγίου Όρους της ερήμου φως μέγιστον, σεμνείου του Εσφιγμένου, φανέ και Ρουμανικής, Σκήτεως Αντίπα, σέλας πάμφωτον, εν τέλει του βίου σου, Βαλαάμ Σκήτην ηύγασας, μαρμαρυγαίς σου, χαρισμάτων μακάριε, και ηγίασας, τη ταφή σου σκηνώματος, και θήκη του λειψάνου σου, ην νυν ασπαζόμενοι,

περιχαρώς θείαν χάριν, την εξ αυτής απορρέουσαν, αντλούμεν πατέρων, θεοφόρων κοσμιότης, και σεμνολόγημα.

**Δόξα. Ήχος δ .**

Την κλίμακα των αρετών αναβάς θεία χάριτι εις Ύψος ουρανών δυσαντίβλεπτον κατήντησας Αντίπα, Οσίων Αθωνιτών Πατέρων εγκαλλώπισμα· συ γαρ παννύχως ευχόμενος και αεί σκληραγωγούμενος Αγγέλων ωμοιώθης τάξεσι και των πάλαι της ερήμου πατέρων ηξιώθης ομόζηλος γενέσθαι· και νυν ως κληρονόμος της άνω πόλεως Χριστώ

αδιαλείπτως πρεσβεύεις υπέρ των τιμώντων την

αεισέβαστον μνήμην σου.

**Και νυν. Της Εορτής.**

Ο αναβαλλόμενος φως ως ιμάτιον, δι᾽ ημάς καθ᾽ ημάς γενέσθαι κατηξίωσε, ρείθρα περιβάλλεται σήμερον τα Ιορδάνια, ουκ αυτός τούτων προς κάθαρσιν δεόμενος, αλλ᾽ ημίν εν εαυτώ οικονομών την αναγέννησιν. Ω του θαύματος! δίχα πυρός αναχωνεύει, και αναπλάττει άνευ συντρίψεως, και σώζει τους εις αυτόν φωτιζομένους,

Χριστός ο Θεός, και Σωτήρ των ψυχών ημών.

**Νυν απολύεις. Τρισάγιον.**

**Απολυτίκιον. Ήχος πλ. α . Τον συνάναρχον Λόγον.**

Νεαυγών θεοφόρων πατέρων σέμνωμα, της Μολδαβίας φωστήρα, Αγίου Όρους πυρσόν, και πυρφόροιν Βαλαάμ φανόν της σκήτεως, θείον Αντίπαν ευλαβώς, καταστέψωμεν ωδαίς, ως λύχνον αδύτου φέγγους, βοώντες· σκέδασον ζόφον, παθών ημών θερμαίς πρεσβείαις σου.

**Δόξα. Και νυν. Της εορτής. Ήχος α .**

Εν Ιορδάνη βαπτιζομένου σου Κύριε, η της Τριάδος εφανερώθη προσκύνησις· του γαρ Γεννήτορος η φωνή προσεμαρτύρει σοι, αγαπητόν σε Υιόν ονομάζουσα· και το Πνεύμα εν είδει περιστεράς, εβεβαίου του λόγου το ασφαλές. Ο επιφανείς Χριστέ ο Θεός, και τον

κόσμον φωτίσας δόξα σοι.

**Απόλυσις.**

**ΟΡΘΡΟΣ**

**Μετά την α στιχολογίαν, κάθισμα. Ήχος α . Τον τάφον Σου Σωτήρ.**

Ποθών τω Λυτρωτή, και Σωτήρι συνείναι, αεί από παιδός, δήμοις συνηριθμήθης, αζύγων και έλαμψας, κόσμω λάμψεσι πόνων σου, και πυρσεύμασιν, ασκήσεώς σου συντόνου, θαυματόβρυτε,

Οσίων κλέϊσμα νέων, Αντίπα μακάριε.

**Δόξα. Και νυν. Της Εορτής.**

Αγίασον ημάς, φέροντάς Σου την κλήσιν, Χριστέ Παμβασιλεύ, πολυέλε Σώτερ, βροτείου πληρώματος, ο τη θεία Βαπτίσει Σου, Ιορδάνεια, ρείθρα σαφώς αγιάσας, και προσκύνησιν, της τρισαυγούς φανερώσας,

ενδόξως Θεότητος.

**Μετά την β στιχολογίαν, κάθισμα. Ήχος δ . Ταχύ προκατάλαβε.**

Τω κόσμω διέλαμψας ώσπερ αστήρ τηλαυγής, ευχής διακρίσεως σκληραγωγίας σαρκός, νηστείας και νήψεως, Όσιε Αθωνίτα, θεοφόρε Αντίπα, βλάστημα Μολδαβίας, ευανθές της Ρώσιας, διδάσκαλε και του Βαλαάμ, σκήτεως σέμνωμα.

**Δόξα. Και νυν. Της Εορτής.**

Κενώσει αφάτω Σου ο κλίνας τους ουρανούς, Σην κάραν υπέκλινας Προδρόμω Παμβασιλεύ, Χριστέ αναμάρτητε, Λόγε Θεού Υψίστου, ο δεχόμενος κλίσεις, της κεφαλής Σων δούλων, και γονάτων ως δώρον, ευπρόσεκτον και τύπον ημών, της ταπεινώσεως.

**Μετά τον Πολυέλεον, κάθισμα. Ήχος γ . Την ωραιότητα.**

Εγκωμιάζοντες, συντόνους πόνους σου, και κατορθώματα, προς ολοκλήρωσιν, της αρετής εγκρατευτά, εν Άθωνι εκτελούμεν, μνήμην την αγίαν σου, και φωσφόρον τρισόλβιε, ασκητών καλλώπισμα και πατέρων διάσκομε, των νέων και εκ πόθου βοώμε· Χαίρε Αντίπα θεοφόρε.

**Δόξα. Και νυν. Της Εορτής.**

Ο αναμάρτητος, Λόγος του Κτίσαντος, Θεός και Κύριος, ο πολυεύσπλαγχνος, ταχύ καθάρσεως λαβείν, το βάπτισμα εκ του ρύπου, ανθρωπίνης φύσεως, τω Προδρόμω προσέρχεται, ίνα εκ φθαρτότητος προς την άφθαρτον βίωσιν, ελκύση τους Αυτώ εκ καρδίας,

όλη πιστώς δοξολογούντας.

**Το α ἀντίφωνον του δ ἤχου.**

**Προκείμενον:** Τίμιος εναντίον Κυρίου ο θάνατος του Οσίου Αυτού.

**Στ.:** Μακάριος ανήρ ο φοβούμενος τον Κύριον.

**Ευαγγέλιον οσιακόν (Λουκά στ , 17-23):** Τω καιρώ εκείνω έστη ο Ιησούς επί τόπου πεδινού...

**Ο Ν ψαλμός.**

**Δόξα:** Ταις του Σου Οσίου...

**Και νυν:** Ταις της Θεοτόκου...

**Ιδιόμελον. Ήχος πλ. β . Στ.:** Ελέησόν με ο Θεός...

Τον διαρρήκαντα πάντα δεσμόν μετά της ύλης παιδιόθεν, και αγαπήσαντα τα εν τω πόλω άύλα και άρρευστα, Αντίπαν, τον νέον Αθωνίτην πατέρα, εγκωμιάσωμεν κράζοντες· μοναδικής πολιτείας εύλαλον στρουθίον και αηδών γλυκύφθογγε, μη παύση δεόμενος του Κυρίου της δόξης διαρρήξαι και ημών τους δεσμούς αμαρτίας και κατευθύναι προς δόξαν την αεί διαμένουσαν.

**Είτα οι Κανόνες· ο α τῶν Θεοφανείων, και του Οσίου, ου η ακροστιχίς: Αντίπαν υμνώ, τον εν Άθωνι ασκήσαντα. Χ. Μ.**

**Ωδή α . Ήχος δ . Ανοίξω το στόμα μου.**

Αντίπαν αοίδιμον, νεολαμπέστατον Άθωνος, φανόν ανυμνήσωμεν, τον αστραπαίς προσευχής, και ασκήσεως, εκλάμψαντας και πάντας, αυτού οσιότητι, καταφωτίσαντας.

Νεκρώσας την σάρκα σου, ευχή νηστεία και δάκρυσι, το πνεύμα εζώωσας, και κοινωνόν της χαράς, του Παντάνακτος, εγένου θεοφόρε, Αντίπα κιννάμωμον, εύοσμον νήψεως.

Την πάνσεπτον μνήμην σου, και μακαρίαν γεραίροντες, Αντίπα θεόσοφε, ως αρετής ακραιφνούς, μεγαλύνομεν, σε κήπον μυροβόλον, εν ώρα του έαρος, κόσμον ευφραίνοντι.

**Θεοτοκίον.**

Ικάνωσον Δέσποινα, τους σους οικέτας το φρύαγμα, πατήσαι του δαίμονος, και τας ενέδρας αυτού, θραύσαι άχραντε, ισχύϊ του Υϊού Σου, σοφού Παντοκράτορος, Θεογεννήτρια.

**Ωδή γ . Τους Σους υμνολόγους.**

Πυκτεύων τον πλάνον καθ’ εκάστην, σαρκίον αεί δουλαγωγών, νηστεύων προσευχόμενος, και νήφων την επίγειον, οδόν καλώς διήνυσας,

Αντίπα θεομακάριστε.

Αγγέλων ομόζηλε των τρόπων, Αντίπα των πάλαι ασκητών, εφάμιλλος πανόσιε, εν τοις εσχάτοις έτεσιν, εγένου όθεν μνήμην σου,

την αεισέβαστον σέβομεν.

Νυν ύμνοις ευήχοις στέφοντές σε, Αντίπα καμάτους σου σεπτούς, ους έτλης προς τελειώσιν, της αρετής και θεώσιν, γεραίρομεν γηθόμενοι, Πάτερ πατέρων ακρώρεια.

**Θεοτοκίον.**

Υπέραγνε Κεχαριτωμένη, καθέδρα Θεού περικλεές, ηγιασμένε Δέσποινα, αγίασον τους δούλους Σου, Αντίπα του θεόφρονος,

τους μεγαλύνοντας σκάμματα.

**Κάθισμα. Ήχος γ . Θείας πίστεως.**

Νέον πίστεως, επώφθης γέρας, όρους Άθωνος, σεπτέ οικήτορ, ανομούντων ο αμφίστομος πέλευς, και ησυχίαν φιλούντων εκτύπωμα, αρτίως Πάτερ Αντίπα μακάριε, όθεν μνήμην σου τιμώντες την αεισέβαστον, τον σε καθαγιάσαντα δοξάζομεν.

**Δόξα. Και νυν. Της Εορτής.**

Σου Θεανθρώπε, βαπτιζομένου, εν τοις νάμασι, του Ιορδάνου, και τη θεία παρουσία του Πνεύματος, μαρτυρουμένου οι Άγγελοι έφριξαν, ορώντες και Ιωάννης εβόησεν· Ίδε άπαντας τους μέροπας ο λυτρούμενος, Χριστός Ω πρέπει αίνεσις αέναος.

**Ωδή δ . Ο καθήμενος εν δόξη.**

Μονοτρόπων κοσμιότης κήρυξ χάριτος ένθερμε, πέρασι Ρωσίας, λόγον ευσεβείας εκήρυξας, και Βαλαάμ θείαν σκήτην καθηγίασας, των ιδρώτων σου, Αντίπα ρείθροις ασκήσεως.

Νυν τιμώντές σε Αντίπα ως της χάριτος σκήνωμα, και των θαυμασίων, άσειστον κρηπίδωμα Όσιε, ως θεοείκελον άνδρα ευφημούμέν σε, και διδάσκαλον, πνευματοφόρον της νήψεως.

Ως νηστείας μαργαρίτην και πολύτιμον σάμπφειρον, αγωγής αμέμπτου, και ασκητικού πολιτεύματος, ανευφημούντές σε πόθω ιερώτατε, σε γεραίρομεν, Αντίπα Άθωνος καύχημα.

**Θεοτοκίον.**

Τον φωτίσαντα τον κόσμον, Φωτοδότην και Κύριον, τέξασα αφράστως, Κεχαριτωμένη Παντάνασσα, την σκοτομήνην θανάτου διεσκέδασας, και την ζόφωσιν, φθοράς φωτόλαμπρε Δέσποινα.

**Ωδή ε . Εξέστη τα σύμπαντα.**

Οδόν εκ νεότητος, μοναδικήν διήνυσας, και Αγίου Όρους τας ερήμους, και τα σεμνεία, παλαίστρας πόνων σεπτών, Αντίπα ανέδειξας σοφέ, ο τον πολυμήχανον, εδαφίσας διάβολον.

Νεκρώσας την σάρκα σου, Αντίπα χαριτόβρυτε, της αγνής Παρθένου βοηθεία, Αντίπα μάκαρ, ης θαυμαστώς την μορφήν, ανεύρες εζώωσας το σον, πνεύμα και διάκοσμος, ασκητών ώφθης Άθωνος.

Ευώδες αλάβαστρον, θαυμάτων άρτι πέφηνας, και των ιαμάτων μυροθήκη, σεμνέ Αντίπα, διο βροτών οι χοροί, τιμώντες την μνήμην σου φαιδρώς, σας λιτάς αιτούμεθα, αρετής προς απόκτησιν.

**Θεοτοκίον.**

Νυν ύμνοις και άσμασιν, αεί Σε μακαρίζοντες, Κεχαριτωμένη Θεοτόκε, πιστώς βοώμεν· Αντίπα θείου λιταίς, ημών δυσωδίαν των παθών, μύρω Σου διάλυσον, ακλινούς αντιλήψεως.

**Ωδή στ . Την θείαν ταύτην.**

Αντίπα, σκεύος της χάριτος, σεπτών Αθωνιτών εγκαλλώπισμα, τους εκτελούντάς σου, την μνήμην ρύου κακώσεων, παντοδαπών

σκανδάλων και πάσης θλίψεως.

Θεώ, Αντίπα παμφίλτατε, τους νυν ασπαζομένους λειψάνων σου, την χαριτόβρυτον, θήκην υψόθεν επόπτευε, και στήριζε εν βίου,

ταις περιστάσεσιν.

Ωραίοι, όντως οι πόδες σου, Αντίπα οι σοφώς πορευόμενοι, άρτι προς κήρυξιν, της ευσεβείας εις πέρατα, της αχανούς Ρωσίας,

τρανώς κραυγάζομεν.

**Θεοτοκίον.**

Ναούς, σοφίας ανάδειξον, Παρθένε ευπρεπείς τους υμνούντάς Σε, και τα παλαίσματα, του Αθωνίτου γεραίροντας,

πανευλαβούς Αντίπα, Θεογεννήτρια.

**Κοντάκιον. Ήχος πλ. δ . Τη Υπερμάχω.**

Σεμνόν οικήτορα ερήμου όρους Άθωνος, του Εσφιγμένου της Μονής και θείας σκήτες, του Προδρόμου διαλάμψαντα εν εσχάτοις, τοις καιροίς βολαίς ασκήσεως τιμήσωμεν, νυχθημέρου νυν Αντίπαν τον θεόφρονα, πόθω κράζοντες· Χαίροις Πάτερ σεβάσμιε.

**Ο Οίκος.**

Άθωνος νέον εύχος, θεοφόρε Αντίπα, οσίων ασκητών κοσμιότης, ως φωστήρ νεαυγής ο βολαίς, πόνων σου συντόνων ευσεβών σύλλογον, φωτίσας λύσον ζόφωσιν, παθών

των σοι πιστώς βοώντων·

Χαίρε, ο γόνος της Μολδαβίας·

χαίρε, ο στύλος της ευσεβείας.

Χαίρε, πολυτίμητον Άθω κειμήλιον·

χαίρε, ευωδέστατον νήψεως λείριον.

Χαίρε, γέρας και οσφράδιον, αγωγής μοναδικής·

χαίρε, κλέος πολυτίμητον, ασιτίας και ευχής.

Χαίρε, ο αγιάσας Βαλαάμ θείαν σκήτην·

χαίρε, ο επαυξήσας αληθείας την δόσιν.

Χαίρε, φανός ασκήσεως πάμφωτος·

χαίρε, σκηπτός του πλάνου αλάστορος.

Χαίρε, θαυμάτων παντοίων το φρέαρ·

χαίρε, οσίων της πίστεως έαρ.

Χαίρε, πάτερ σεβάσμιε.

**Συναξάριον.**

Τη Ι του αυτού Μηνός, Μνήμη του Οσίου Αντίπα του Αθωνίτου.

Λειμώνος Άθωνος νεόφυτον κρινον,

Αντίπα, έπλησας ευωδίας κτίσιν.

Ο Όσιος και θεοφόρος πατήρ ημών Αντίπας ο Αθωνίτης, κατά κόσμον Αλέξανδρος, εγεννήθη εν τη κώμη Καλαποδέτς της Μολδαβίας εν έτει 1816 εκ πτωχών μεν αλλ’ ευσεβών γονέων. Μαθών την τέχνην του βιβλιοδέτου επορίζετο εξ αυτής τα προς το ζην αναγκαία. φλεγόμενος υπό θείου πόθου κατέλιπε τον κόσμον και μετά σύντομον παραμονήν εν τη μονή Νεάμτς κατέφυγεν εις τον αγιώνυμον Άθωνα, ένθα θεοφιλώς ησκήσατο εν ταις ερημίαις, εν τη μονή του Εσφιγμένου και εν τη σκήτη του Τιμίου Προδρόμου, τη επιλεγομένη Ρουμανική. Ευρών εν ερμαρίω των ερειπίων της αυτού καλύβης, θαυματουργόν έκτυπον της υπεραγίας Θεοτόκου, εύρεν πολύτιμον θησαυρόν, ον εφύλαττε άχρι της αυτύ τελευτής προς άμφω αυτού ρώσιν και αγιασμόν τω αυτώ προσερχομένων. Ελεγκτής των ανομούντων και τηρητής αυστηρός των πατρώων παραδόσεων διέπρεψεν επ’ αρετή και σοφία και πρότυπον γέγονεν αζύγων, των ποθούντων τελείωσιν. Κηρύξας και διδάξας εν τη Ρωσία εγκατεστάθη εν τέλει εν τη σκήτη της μονής Βαλαάμ, ένθα το ζην οσίως εξεμέτρησε τη 10η Ιανουαρίου του 1882, και μετέστη προς χώραν ζώντων συνευφραίνεσθαι τω Κυρίω της ζωής και του θανάτου.

Ο προορατικός και διορατικός ασκητής ηξιώθη πολλών μετά πότμον θαυμάτων και το τίμιον αυτού λείψανον εν τη του Βαλαάμ μάνδρα ανεδείχθη πηγή ακένωτος ιάσεω.

Τη αυτή ημέρα, Μνήμη του Αγίου Γρηγορίου, επισκόπου Νύσσης.

Η Μούσα Γρηγόριος, ου Νύσσα θρόνος,

ου Πιερίαν, αλλ Ἐδὲμ σκηνήν έχει.

Τη αυτή ημέρα, Μνήμη του Οσίου Δομετιανού, επισκόπου Μελιτηνής.

Δομετιανός της φθοράς απηλλάγη,

Είπερ φθοράν χρη τον βίον τούτον λέγειν.

Τη αυτή ημέρα, Μνήμη του Οσίου Αμμωνίου.

Της αρετής ο θείος εσβέσθη λύχνος,

Λυχνων μυσάντων σαρκικών Αμμωνίου.

Τη αυτή ημέρα, Μνήμη του Αγίου Μαρκιανού του πρεσβυτέρου.

Απήρεν ένθεν προς πόλου μέγα κλέος,

Ο Μαρκιανός, ου κλέος καν γη μέγα.

Τη αυτή ημέρα, Μνήμη της Αγίας Θεοσεβίας της διακονίσσης.

Τη αυτή ημέρα, Μνήμη του Οσίου Μακαρίου της Πίσμα του Ρώσσου.

Τη αυτή ημέρα, Μνήμη του Οσίου Παύλου της Ομπνόρα, του Ρώσσου.

Ταις αυτών αγίαις πρεσβείαις Χριστέ ο Θεός, ελέησον και σώσον ημάς. **Αμήν.**

**Ωδή ζ . Ουκ ελάτρευσαν**

Ιερώτατε, Αντίπα κατηγώνισαι, άχρι θανάτου σου, υπέρ Χριστού εντολών, τηρήσεως Όσιε, και ωφελήσεως, των πλησίον σου,

ων των ψυχών μακάριε, επεπόθεις σωτηρίαν.

Ανυμνούντές σε, Αντίπα πνευματέμφορε, ως εργαστήριον, καρδιακής προσευχής, και νήψεως μέλαθρον, απεκδεχόμεθα, ταις

πρεσβείαις σου, τας εκτενείς προς Κύριον,

**Ιησούν τον Ζωοδότην.**

Στηλογράφημα, Αντίπα προοράσεως, της Θεομήτορος, τη ακλινεί αρωγή, ης εύρες εκτύπωμα, το θαυματόβρυτον, ξένως είλκυσας, την χάριν θείου Πνεύματος, του σοφίζοντος τον κόσμον.

**Θεοτοκίον.**

Καθαγίαζε, ημών τον βίον Δέσποινα, μεγαλυνόντων σε, μελισταγέσιν ωδαίς, και εύθυνον άχραντε, τα διαβήματα, προς τελείωσιν, της αρετής των δούλων Σου, αγλαή Θεογεννήτορ.

**Ωδή η . Παίδας ευαγείς.**

Ήμαρ προς ανέσπερον Αντίπα, ιθύντωρ εδείχθης πάντων προσιόντων σοι, και σεπτός διδάσκαλος, αρετής συστήματος, αζύγων των εν Άθωνι, βιούντων Όσιε, και πάντων των θελόντων ανύσαι,

τρίβον την ευθείαν, πνευματοφόρε Πάτερ.

Σκέπε Αθωνίτας τους τιμώντας, την μνήμην σου την λαμπράν και αεισέβαστον, ο κοσμήσας Άθωνα, πόνοις σου ασκήσεως, Αντίπα τρισμακάριστε, και των ιδρώτων σου, τοις ρείθροις αγιάσας αρτίως, τούτο μονοτρόπων, θεοειδές κοσμήτορ.

Άγαλμα θεόγλυπτον Αντίπα, νηστείας σκληραγωγίας ταπεινώσεως, προσευχής και νήψεως, Όρος διεκόσμησας, το Άγιον εν έτεσιν, εσχάτοις Όσιε, και σκήτην Βαλαάμ εξαιρετώς, έχουσα ως όλβον,

σορόν των σων λειψάνων.

**Θεοτοκίον.**

Νέκρωσον σαρκός επιθυμίας, Παρθένε των μελωδούντων Σε εν άσμασι, και ατάκτους πράϋνον, λογισμούς των δούλων Σου, αγνή Θεογεννήτρια, πιστώς βοώμέν Σοι· ισχύϊ μητρικής παρρησίας, άφθονον ην έχεις, ως Μήτηρ του Υψίστου.

**Ωδή θ . Άπας γηγενής.**

Τη του Λυτρωτού, αγάπη φλεγόμενος, εκ σης νεότητος, έκαυσας ως εύπρηστον, ύλην Αντίπα, δεσμούς προσύλους σου, και όντως ώσπερ άϋλος, εν όρει Άθωνος, σου τον βίον, ως αγγελομίμητος,

και φωσφόρος διήλθες τον πρόσκαιρον.

Άνερ θεαυγές, Αντιπα εφώτισας, κατορθωμάτων σου, αστραπαίς του Άθωνος, τας ερημίας, σκήτην νεόδμητον, Προδρόμου θεοτίμητε, και μάνδραν ένδοξον, Εσφιγμένου, μονοτρόπων κλέϊσμα,

και πυξίς των ποθούντων τελείωσιν.

Χαίρει Μολδαβών, χορεία η πάνσεμνος, σεπτοίς σπαργάνοις σου, χαίρει όρος Άθωνος, τη ση ασκήσει, Αντίπα πάνσοφε, θερμή διδασκλαία σου, Ρωσία γάνυται, και η σκήτη, Βαλαάμ σεμνύνεται, τη

σορώ των τιμίων λειψάνων σου.

**Θεοτοκίον.**

Μήτερ του Θεού, επόμβριζε άνωθεν, ημίν τοις δούλοις Σου, υετόν σης χάριτος, και ρώμης όμβρον, ψυχής και σώματος, τοις σπεύδουσι τη σκέπη Σου, επιστασία Σου, και προνοία, ακλινεί Παντάνασσα, του Αντίπα σεπταίς παρακλήσεσι.

**Εξαποστειλάριον. Ο ουρανόν τοις άστροις.**

Ως εραστής ησυχίας, και προσευχής καρδιακής, Αντίπα κλέος αζύγων, πιστών ευφραίνεις τους χορούς, και πάσι τρίβους δεικνύεις,

αγιασμού σοις ικέταις.

**Της Εορτής.**

Ο κλίνας κάραν Προδρόμω, εν Ιορδάνη ποταμώ, και αγιάσας τα ρείθρα, αυτού Θεάνθρωπε Χριστέ, αγιάσόν με τον ύμνοις,

δοξάζοντά Σε απαύστως.

**Εις τους Αίνους. Ήχος α . Των ουρανίων ταγμάτων.**

Πνευματοφόρε Αντίπα Οσίων κλέϊσμα, ο ανευρών εν βάθει, παλαιού ερμαρίου, καλύβης ερειπίων σης θαυμαστώς, της αγνής Θεομήτορος, το χαριτόβρυτον έκτυπον ουρανών, συν αυτή χαράς ηξίωσαι.

Υπέρ ψυχής σωτηρίας αγωνισάμενον, άχρι θανάτου δεύτε, μαχητήν ευσεβείας, και πάσης ανομίας τον ελεγκτήν, ευφημήσωμεν άσμασι, θεοπρεπέσιν Αντίπαν τον θαυμαστόν,

θείας χάριτος τον έμπλεων.

Εν Βαλαάμ θεία σκήτει αγωνισάμενος, εν τοις δυσμοίς σου βίου, ως ασώματος όντως, νηστεία αγρυπνία υπομονή, και γονάτων ταις κλίσεσιν, Αγγέλων ώφθης Αντίπα θεοειδές, ζηλωτής και ισοστάσιος.

Καταλιπών Μολδαβίαν πατρώαν χθόνα σου, οσίως εν Αγίω, Όρει επολιτεύσω, Αντίπα και πατέρων νεολαμπών, ανεδείχθης υπόδειγμα, μεθ’ ων δυσώπει τον Κτίστην υπέρ ημών, των εκθύμως ανυμνούντων σε.

**Δόξα. Ήχος πλ. α .**

Δεύτε, μονοτρόπων οι δήμοι, οι εν Εώα και Δύσει και Βορρά και Νότω θεοφιλώς ασκούμενοι, εξαιρέτως δε οι εν Αγίω Όρει την ουρανοδρόμον ανύοντες πορείαν, Αντίπαν, τον θεοφώτιστον πατέρα, ευτάκτως υμνήσωμεν· ούτος γαρ εκ Μολδαβίας ορμώμενος και εν τη πολική σκήτει του Βαλαάμ το ζην εκμετρήσας τους τόπους της αυτού ασκήσεως ηγίασεν, ιδρώτων και δακρύων χεύμασι· και νυν χαράς ουρανών κληρονόμος γενόμενος, τας θλίψεις και λύπας του βίου ημών απελαύνι ολοθέρμοις αυτού εντεύξεις προς Κύριον.

**Και νυν. Της εορτής. Ήχος β .**

Σήμερον ο Χριστός, εν Ιορδάνη ήλθε βαπτισθήναι. Σήμερον Ιωάννης άπτεται, κορυφής του Δεσπότου. Αι δυνάμεις των ουρανών εξέστησαν, το παράδοξον ορώσαι μυστήριον. Η θάλασσα είδε και έφυγεν, ο Ιορδάνης ιδών ανεστρέφετο. Ημείς δε οι φωτισθέντες βοώμεν· Δόξα τω φανέντι Θεώ, και επί γης οφθέντι, και φωτίσαντι τον κόσμον.

**Δοξολογία Μεγάλη και Απόλυσις.**

**Μεγαλυνάριον.**

Χαίροις Αθωνίτα εγκρατευτά, θεαυγών Οσίων, εκλαμψάντων αρτιφανώς, κλέϊσμα το νέον, Αντίπα ο ελκύσας, συντόνοις σου καμάτοις, χάριν του Πνεύματος.

**Η/Υ ΠΗΓΗ:**

**voutsinasilias.blogspot.gr**

[**http://voutsinasilias.blogspot.gr/2014/01/10.html**](http://voutsinasilias.blogspot.gr/2014/01/10.html)